
E siman aki Secreatario di Estado di Hulanda Alexandra van 
Huffelen ta na Aruba di bishita, como parti di su recorido pa 
conoce e islanan den Reino Hulandes. Banda di reunionnan 
cu Gobernador y Gobierno di Aruba, sra. Van Huffelen lo reuni 
tambe cu esnan den sector di salud, empresarionan local y e 
lo bishita diferente otro area rond Aruba. 


Prome Minister Evelyn Wever - Croes a duna di conoce cu e 
reunionnan cu a tuma luga diaranson mainta cu Secretario di 
Estado sra. Alexandra van Huffelen a bay hopi bon. Ta trata di 
un persona cu tin hopi interes den loke ta sosode na Aruba, con 
ta atendiendo cu e crisis, aspectonan financiero, economico y 
ta mustra interes den yuda Aruba bay dilanti. Prome Minister a 
splica cu na e momentonan aki Aruba continuamente ta traha y 
percura pa ta den cumplimento cu landspakket y e condicionnan 
cu ta necesario pa haya sosten di likides. Sinembargo locual 
cu ta desea ta, pa hunto traha riba un vision a termino largo. 
“Nos tin un vision pa Aruba, awo mester wak con esaki ta alinea 
cu esun di Binnenlandse Zaken en Koninkrijksrelaties (BZK).' 


Sra. Alexandra van Huffelen a expresa di ta sumamente feliz di 
por ta na Aruba y el a remarca cu prome cu el a yega, ya caba 
desde shelo e por a admira 6 beyesa di nos isla. 

Pa locual ta e reunionnan, sra. Van Huffelen ta haye importante 
pa por tene un encuentro personal considerando cu tincu traha 
cu otro riba diferente tema di importancia, manera entre otro 
e efecto di pandemia y e bon relacion entre Hulanda y Aruba. 
“Tin hopi pa haci na Aruba y tin hopi tema di preocupacion. Ta 
spera cu pronto tin e oportunidad pa por traha hunto cu tur 
esnan concerni, pa por trece mehoracion den calidad di bida', 
sra. Van Huffelen a expresa. 

Mirando e interes di sra. Van Huffelen den e aspecto social, y 
pa haya sa mas di Aruba, Premier Wever - Croes a conta di e 
Social Crisis Plan cu a inicia cu ne na 2017. 


Pa conclui Prome Minister a expresa dita sumamente satisfecho 
cu con e reunionnan a bay y di e forma aki ta duna inicio na 
e relacion cu e Secretario di Estado nobo sra. Alexandra van 
Huffelen. 

Prome Minister Evelyn Wever-Croes: 


CLAUSURA DI BISHITA DI SECRETARIO DI 


Despues di un bishita di 'kennismaking' cortico na Aruba, y 
varios reunion y bishita na diferente luga na Aruba, Secretario 
di Estado Alexandra Van Huffelen a clausura su bishita cu un 
conferencia di prensa conhunto cu Prome Minister Evelyn 
Wever-Croes diahuebs 17 di februari, dunando asina tambe 
oportunidad pa prensa haci nan preguntanan. 


Prome Minister a habri e conferencia di prensa gradiciendo 
Secretario di Estado Van Huffelen pa su bishita na Aruba y 
pa e oportunidad cu Gobierno y diferente gremionan tabatatin 
di a reuni cu señora Van Huffelen pa asina expresa nan 
preocupacion y deseonan. Prome Minister tambe a gradici 
Secretario di Estado pa e sosten cu Hulanda a duna Aruba 
durante e pandemia mirando cu Aruba ta un di e islanan cu 
mas a wordo afecta pa motibo di su dependencia riba turismo. 


Prome Minister a indica cu prome cu e pandemia ya Aruba 
tabata manehando varios otro crisis manera crisis social, 
Venezuela y e crisis financiero. Na aña 2018-2019 Aruba a 
conoce un crecemento economico pero lamentablemente e 

pandemia a dal y a hiba Aruba den un otro direcion. Economia 
di Aruba a cay completamente y p'esey e ayudo di sosten di 
likides tabata asina importante. 


Na e momento aki nos ta den fase di recuperacion. Nos a 
cera 2021 cu un percentahe di turismo di 72%. Awo Aruba 
a cuminsa cu flexibilisacion di e medidanan introduci pa cu e 
pandemia. 


“E bishita di Secretario di Estado van Huffelen tabata mas 
pa conoce y nos a papia di tur e preocupacionnan cu tin 
den pueblo. E reunionnan tawata positivo y ohala tambe cu 
e resutlado ta hopi fructifero", Prome Minister Evelyn Wever- 
Croes a expresa. 

MINISTER URSELL ARENDS 
Integridad, Naturalesa, Transporte y 
Cuido di Grandinan 

Vice Prome Minister 


pa sostene bida y un economia riba nos isla. Paisnan chikito cu 
recurso limita manera nos isla mester importa casi tur producto 
cu ta critico pa sostene nos existencia. Reino Hulandes mes 
ta un pais chikito, y pesey mes nan a percura pa den mundo 
nan ta un lider riba e tereno di aviacion. Aruba ta goza di e 
privilegio di ta parti di Reino Hulandes. Ta un lastima cu nos 
isla no ta cumpli cu tur regla internacional di aviacion civil y 
cu esaki ta pone e nivel di bida cu nos ta goza di dje den un 
posicion mas fragil cu hopi hende ta compronde. 


E siman cu a pasa un delegacion di Aruba mester a haci un 
esfuerzo grandi pa defende derecho di Aruba pa sigui probecha 
di beneficionan di aviacion civil. Ningun pais tin derecho pa 
avion subi y baha. Esaki ta un privilegio cu ta wordo otorga 


na esnan cu ta cumpli cu reglanan internecional di aviacion 
civil internacional. Aruba ta cumpli grandemente cu tratadonan 
internacional di aviacion, pero e berguensa ta cu nos no ta 
cumpli completo. Esaki ta forma un peligro grandi pa nos forma 
di biba y e ta un peligro innecesario pasobra nos por miho. Na 
Aruba nos tin hendenan bon capacita. Loke a falta pa hopi ta 
e compromiso di un Gobierno pa sigui mantene Aruba na un 
nivel optimal. 


Sr. Ursell Arends, a acudi na Mexico pa atende algun reunionnan 
di suma importancia cu e ehecutivonan superior di ICAO. Meta 
di Minister Arends tabata pa personalmente mustra na ICAO 
e compromiso di Gobierno di Aruba pa cumpli cu standardnan 
internacional. Minister Arends a mustra cu pa Aruba areglonan 
di aviacion no ta cos pa haci wega. Compromiso di Aruba ta pa 
ta pro-activo. Den su esfuerzo minister a conta cu asistencia 
di un team di experto di Aruba y tambe Embahada di Reino 
Hulandes na Mexico City. Ademas a atende acuerdonan 
bilateral di aviacion entre Aruba cu Mexico, cual Aruba ta 
den proceso di modernisa. Embahada Hulandes tin un rol 
importante pa facilita e negociacionnan aki. 


Ademas di aviacion civil MinisterArends a elabora cu Embahada 
Hulandes tambe riba diferente temanan importante den su 
cartera, inclusivo agricultura, naturalesa, energia alternativo, 
recycling, waste management, integridad, y asuntonan di nos 
adultonan mayor. Embahador di Hulanda na Mexico y su staff 
completo a contribui na un forma impresionante mustrando 
nan disponibilidad pa yuda nos Aruba logra metanan superior. 


Minister Arends ta gradici Embahador Wilfred Mohr y e staff 
completo di su embahada kendenan ela pone disponibel pa 
yuda den e proceso critico aki. Pueblo di Aruba por ta gradicido 
na tur asistencia cu Embahada Hulandes na Mexico a brinda 
pa haci e bishita aki uno exitoso pa Aruba y pa Reino henter. 
Sin falta ta reconoce tambe e esfuerzo y empeño grandi di tur 
personal di Directie Buitenlandse Betrekkingen di Aruba cu a 
haci e encuentro aki posibel na beneficio di henter nos Pais. 

di Parkietenbos. Diamars ultimo atrobe, Minister di Naturalesa, 
Sr. Ursell Arends, hunto cu team di Bureau City Inspector a 
haci un inspeccion di e situacion cu tabata andando. 


"Tur e candelanan cu nos a topa ta intencional", Minister 
Arends ta splica. E candelanan aki ta causa molester y tin su 
efecto negativo pa e cuidadanonan den e bario, pero tambe ta 
un mahos bista pa esnan cu biba riba nos isla y pa esnan cu 
tambe ta bishita. 


E tema di desperdicio ta hayando su atencion riba nivel 
nacional, y por aprecia e trabou cu tur e stakeholdersnan involvi 
ta haci pa yuda trece atencion na e situacion di desperdicio, y 
por comparti e sentimento di kier logra pasonan pa e solucion, 
manera separacion di desperdicio, reciclahe y mas. 


Di parti di ministerio di naturalesa nos tin un compromiso pa 
atende cu e candelanan, y cu determinacion pa yega e dia 
caminda nos por cera Parkietenbos. Minister Arends ta subraya 
cu lo traha hunto cu tur stakeholders pa yega na e solucion. 
Esaki ta den tur hende nan interes pa asina proteha nos medio 
ambiente y salubridad di nos hendenan. 


Un danki special ta bai na e team di Bureau City Inspector cu 
por a dedica nan tempo pa bin tira un bista riba e situacion cu 
ta andando. 

MINISTER XIOMARA MADURO 


Minister Xiomara Maduro den conbersacion cu Secretario 
di Estado Van Huffelen: 


Den un reunion special di Conseho di Minister, Minister Maduro 
a cera conoci cu Secretario di Estado sra. Van Huffelen. Tabata 
un rato ameno den cual a toca Minister Maduro tambe pa yama 
e mandatario Hulandes Bon Bini na Aruba. Minister Maduro a 
cuminsa na gradici sra. Van Huffelen pa adresa nos Pueblo 
den nos dushi Papiamento na momento di su introduccion 
como Secretario di Estado encarga cu Asuntonan di Reino. 
Como Minister di Cultura nos ta aprecia e gesto aki. Tambe 
Minister Maduro a conbersa cu e mandatario riba e retonan 
den e cartera di Finansa y a splica cu te na momento di e 
pandemia, Aruba tabata bayendo den bon direccion. 


E pandemia sigur a afecta nos Pais su finansa grandemente y 
como mandatario ta contento cu Aruba a haya e fianzanan di 
Hulanda pa por a enfrenta e pandemia. Minister Maduro a indica 
cu e condicionnan cu mester cumpli cu nan pa por a haya e 
fianza no ta facil y sigur e condicion di recorte di 12,6% a trece 
hopi inkietud cune. Minister Maduro a haci uzo di e oportunidad 
pa haci un apelacion pa revisa e condicion di e recorte di 12,6% 
pa asina por trece trankilidad bek den comunidad. Na Aruba tin 


retonan grandi y decisionnan importante pa wordo tuma y pa 
esaki mester tin union y trankilidad den pueblo. 


O IN. 

MINISTER XIOMARA MADURO TA SERA 
CONOCI CU REPRESENTANTE 
DI REINO HULANDES NA NACIONNAN UNI 


Durante un evento ameno na Museo Arqueologico Nacional 
Aruba, Minister di Finansa y Cultura sra. Xiomara Maduro a 
cera conoci cu sra. Johanna Brandt kende ta representante 
di Reino Hulandes na Nacionnan Uni. Ta pa prome biaha cu 
un representante di Reino Hulandes na UN a bin Aruba pa 
asina conoce nos Pais personalmente y asina haya un idea di 
e retonan cu UN por yuda Aruba cune pa realisa un desaroyo 
positivo pa nos Pais. 

MINISTER DANGUI ODUBER 
Turismo y Salubridad Publico 


Minister Dangui Oduber ta trece dilanti cu luna di januari 2022 no 
obstante cu tawata tin un caida grandi den cantidad di bishitante 
di casi 45% toch e cantidad di placa cu turistanan ta laga atras 
den nos economia a conoci un recuperacion hopi bon. Un di e 
indicadornan di mas importante pa midi resultado di turismo pa 
nos economia ta e tourism receipt cu ta e cantidad di placa cu 
turistanan ta laga atras den nos economia. Otro indicadornan 
cu tambe ta importante ta e cantidad di bishitante, REVPAR 
y grado di occupacion. Minister Oduber sigur ta considera e 
tourism receipt esun di mas importante pasobra esaki ta midi 
cuanto placa turistanan ta laga atras den nos economia. 


Minister Oduber a trece dilanti cu apesar cu Omicron a ocaciona 
un caida den e cantidad di turista cu ta bishita Aruba den e 
luna di januari y februari, tog no por bisa cu e tabata un luna 
malo. E mandatario ta basa su mes riba e informacion duna 


pa Centrale Bank caminda ta mustra cu e cantidad di placa 
cu turistanan ta laga atras den nos economi cu cada turista 
ta laga atras den nos economia (tourism receipts) a recupera 
cu 79% den comparacion cu januari 2019. Cu otro palabra 
maske cu Aruba a ricibi menos turista, e turista cu a bin Aruba 
na januari 2022 a gasta hopi placa den nos economia segun 
Centrale Bank. 


Aňa 2019 manera tawata conoci como un di e mihor aňanan 
den nos historia pa loke ta turismo y pa nos por recupera 79% 
di e tourism receipt no obstante e caida den bishitante ta hopi 
bon. 


Pae luna di februari 2022 tin proyecta un grado di recuperacion 
di tourism receipt di 81% den comparacion cu aña 2019. 


Minister Dangui Oduber lo sigui infoma su pueblo debidamente 
y lo aclara cualkier ponencia cu no ta cuadra cu e realidad. E 
mandatario ta keda sumamente optimista di con henter e aña 
2022 lo bay caminda lo bai focus riba recuperacion di 100% di 
nos turismo. 


SINTONISA 


h. CONFERENCIA DI PRENSA 
DI GOBIERNO DI ARUBA 


Gabinete Wever-Croes 

MINISTER ROCCO TJON 
Husticia y Asuntonan Social 


Recientemente, Minister di Husticia y Asuntonan Social Sr. 
Rocco Tjon, a bishita post Tango di Brandweer, caminda a 
reuni cu representantenan di e compania Mericano esta, 
Rosenbauer, kende a produci e tankwagen special pa cuerpo di 
bombero. Minister Tjon, a gradici ex-Minister Sr. Andin Bikker, 
kende a inicia e proyecto aki, di cual awe ta mira su fruto. 
Na December 2021, a aproba cinco miyon florin, pa asina por 
adkiri trucknan nobo y marterialnan necesario, pa percura cu 
Brandweer tambe por keda actualisa. 


E prome tankwagen nobo a yega di e proyecto cu a wordo 
inicia pa Minister di Husticia anterior esta; Sr. Andin Bikker, 
kende a pidi aprobacion riba presupuesto den parlamento pa 
por busca e truck aki na Juli di aña pasa. Pues, un pabien na 
ex-Minister Sr. Bikker como tambe na e cuerpo di Bombero di 
Aruba y SINBA, cu a lucha pa hopi tempo pa por yega na e 
materialnan necesario. 


Manera ta conoci na December di 2021, a aloca alrededor di 
cinco miyon florin pa por adkiri mas truck. E representantenan 
di e compania Rosenbauer a duna un indicacion cu e siguiente 
trucknan lo yega na Juli binidero, y e otro trucknan cual ta e 
“spuitwagens” lo yega Aruba na inicio di 2023. E Mandatario 
a indica cu Brandweer ta hayando su debido atencion, no 
solamente den e parti di material pero tambe pa loke ta e 
“blusbakken” cual a wordo pidi caba. Adicional na esaki, ta 
asina cu Ministerio di Husticia y Asuntonan Social ta reuni cu 
Brandweer cada dos siman, pa e parti di nan organisacion 
como tal, pues e parti di “bedrijfsvoering” y “rechstpositie”. 


Por ultimo, e Mandatario a duna un danki grandi na e ekipo 
di Ministerio di Husticia y Asuntonan Social, specificamente 
e departamento di asuntonan huridico como tambe e 
departamento di asuntonan di finansas, mirando cu sin nan 
ayudo esaki no lo por tawata un realidad awe. 

"ER ENDY CROES 


TA FELICTA EKIPONAN GANADO DI COPA 
ARUBA BANK YOUTH & OPEN DAMAS DEN 
DEPORTE DI FUTBOL 


Diadomingo ultimo Minister Endy Croes tabata presente na 
mini veld di Compleho Deportivo Franklyn Bareño en conexion 
cu final di Copa Aruba Bank Youth 5 vs 5 y Open Damas den 
deporte di futbol. E final den cada categoria a cuminsa for di 
oranan tempran di mainta. E publico y fanaticada por a disfruta 
di tremendo y excitante weganan di futbol. Den Youth Estrella 
ta gana Dakota cu e score di 9 -1 y ta logra di tercer luga 
y ekipo di Dakota di cuater luga di e campeonato. Mientras 
Britannia Damas ta logra e titulo di campeon ganando RCA cu 
e score final di 3-0. RCA a logra sub- campeon y di dos puesto 
di Copa Aruba Bank Youth Damas 5 vs 5. 


A reconoce esnan cu e sobresali durante e campeonato aki. 
Esnan cu a haya premio individual ta Rookie Player - Sharrienne 
Vrolijk di Dakota, Ellen de Jong di RCA top score cu 17 gol y 
MVP di e torneo Youth, Wendylaine Angela di Estrella. 


Den oranan di atardi e torneo a continua unda cu Estrella ta 


gana La Fama y keda na di tres luga den e Copa Aruba Bank 
Open Damas y ta conkista medaya di brons. La Fama a keda 
na di cuater luga. RCA ta derota Britannia 4-1 den e gran final 
di Open Damas y ta titula campeon y Britannia ta sub-campeon 
y a logra e segundo puesto. 


E Madatario di Deporte a felicta e ekiponan ganado. Alabes a 
gradici directiva AVB como tambe Aruba Bank kende a patrocina 
e torneo y tur cu a contribui pa haci e campeonato di futbol 
femenino Youth 8 Open Damas posibel y exitoso. Despues a 
bay over na entrega di e premionan na e respectivo ekiponan 
di RCA y Britannia como tambe na esnan cu a sobresali 
individualmente. Minister di Deporte, Endy Croes como tambe 
representante di Aruba Bank, Sra. Gina Habibe den presencia 
di e directiva di AVB a haci entrega di e copanan di campeon y 
di dos luga na RCA y Britannia. Masha pabien na e ekiponan 
cu a participa y na e ganadonan!. 

MINISTER GLENBERT F. CROES 
Energia, Labor y Integracion 


Recientemente, hunto cu Asociación Amigos de Colombia, e Comunidad Colombiano Arubiano a yama bon bini na e Consul 
nobo cu ta regresa Aruba pa un di dos termino, estimada sra Mirza Gnecco. Mi a expresa na señora Mirza como Consul di 
Colombia nos aprecio pa e contribucion grandi cu e Comunidad Colombiano ta duna na e progreso di nos Pais y a reitera tur 
nos apoyo den su gestion como Consul nobo. 


E 


ne. 


Cu e Team Integracion di Ministerio di Labor, Energia & Integracion, den persona di Solangel Dinmohamed y Jonathan Velasco, 
Minister Glenbert Croes a reuni cu Vene-Aruba cu Grislynn Hernandez y Luis Zarraga coordinando y cooperando pa traha cu 
'data-driven policies" pa un maneho efectivo di Integracion. 

